Diari Oficial de la Generalitat Valenciana


Sumari del DOGV 4347, del 01-10-2002 (2002/10764)

RESOLUCIÓ de 9 de setembre de 2002, del conseller de Justícia i Administracions Públiques, per la qual se rehabilita l'escut de l'Ajuntament de Penàguila (Alacant).
--------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10658


Data del document
:   09-09-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Penàguila
    * bandera
    * heràldica
    * municipi
    * administració local

RESOLUCIÓ de 9 de setembre de 2002, del conseller de Justícia i Administracions Públiques, per la qual se rehabilita l'escut de l'Ajuntament de Penàguila (Alacant). [2002/X10123]
  
L'Ajuntament de Penàguila ha estimat convenient rehabilitar el seu escut històric d'ús immemorial perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua rehabilitació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana. Amb les especialitats del Decret 157/2000, de 17 d'octubre, del Govern Valencià, pel se regula la rehabilitació d'escuts i banderes municipals històrics d'ús immemorial.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Rehabilitar l'escut històric d'ús immeorial de l'Ajuntament de Penàguila que quedarà organitzat de la següent manera:
  
?Escut quadrilong de punta redona.
  
En camp d'argent una penya del natural somada d'un àguila de sable. En cap, cairó amb les armes reials de València: d'or quatre pals de gules.
  
Al timbre, corona reial oberta?.
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 9 de setembre de 2002.- El conseller: Carlos González Cepeda.